Două minore din Constanța, de 15, respectiv 14 ani, au fost agresate sexual de un tânăr de 26. Polițiștii constănțeni l-au arestat pe bărbat pentru 24 de ore.
Tânărul în vârstă de 26 de ani a fost reținut pentru 24 de ore de polițiștii din Constanța după ce ar fi întreținut relații sexuale cu două minore, în comuna Saraiu, Constanța.
„Astfel, în luna noiembrie 2023, acesta ar fi întreţinut relaţii sexuale cu o minoră, de 15 ani, iar în luna ianuarie cu o altă minoră, de 14 ani, în comuna Saraiu”, au transmis autoritățile.
Bărbatul a fost reținut pentru 24 de ore și încarcerat în Centrul de Reţinere şi Arestare Preventivă al Inspectoratului de Poliţie Judeţean Constanţa, scrie stirileprotv.ro.
După ce a fost acuzat că ar fi întreținut relații sexuale cu minori, Bogdan Buta a luat decizia de a se retrage din firma care organizează cel mai mare festival de muzică din România.
Avocații acestuia au transmis printr-un comunicat că fondatorul UNTOLD respinge categoric acuzațiile aduse în presa clujeană, chiar dacă victimele au depus plângere.
„Bogdan Buta respinge cu fermitate acuzaţiile aduse în media cu privire la pretinse fapte ce ar fi avut loc în urmă cu trei ani. Pe baza informaţiilor pe care le deţinem, am decis să acţionăm în justiţie toate persoanele care, prin afirmaţii defăimătoare, afectează imaginea, dreptul la demnitate şi viaţa privată ale lui Bogdan Buta”, se arată în comunicatul transmis de avocații bărbatului.